Neuvoston asetus (EY) N:o 965/96, - annettu 28 päivänä toukokuuta 1996, - yhteisön kalastus- ja vesiviljelyalaa sekä niiden tuotteiden jalostusta ja kaupanpitämistä koskevien rakenteellisten tukitoimenpiteiden perusteista ja edellytyksistä annetun asetuksen (EY) N:o 3699/93 muuttamisesta -



Virallinen lehti nro L 131 , 01/06/1996 s. 0001 - 0002



NEUVOSTON ASETUS (EY) N:o 965/96, annettu 28 päivänä toukokuuta 1996, yhteisön kalastus- ja vesiviljelyalaa sekä niiden tuotteiden jalostusta ja kaupanpitämistä koskevien rakenteellisten tukitoimenpiteiden perusteista ja edellytyksistä annetun asetuksen (EY) N:o 3699/93 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kalatalouden rahoitusvälineestä annetun asetuksen (ETY) N:o 2052/88 soveltamisesta kalatalouden ohjauksen rahoitusvälineen osalta 20 päivänä heinäkuuta 1993 annetun neuvoston asetuksen (ETY) N:o 2080/93 (1) ja erityisesti sen 6 artiklan, ottaa huomioon komission ehdotuksen (2), ottaa huomioon Euroopan parlamentin lausunnon (3), ottaa huomioon talous- ja sosiaalikomitean lausunnon (4), sekä katsoo, että kalastusrahastoista osalliseksi pääsyn edellytysten tiukentamisen perustana on kansallinen ja yhteisön lainsäädäntö, erityisesti niissä säädetyt lisenssijärjestelmät ja kalastusluvat; kyseiset kalastusrahastoista osalliseksi pääsyä vaikeuttavat uudet rajoitukset johtavat alusten siirtoarvon nousuun, erityisesti yli 30 vuotta vanhojen alusten osalta; kyseisen arvonnousun vuoksi laivaston toiminnan lopettamista ei voida enää varmistaa yhtä helposti kuin aikaisemmin, nykyisessä toiminnan pysyvää lopettamista ja yhteistyöyritysten perustamista koskevassa palkkiojärjestelmässä säädetään palkkioiden jatkuvasta laskemisesta 1,5 prosentilla vuosittain yli 15-vuotiaiden alusten osalta; aikaisemmat kokemukset osoittavat, että edellä mainitulla tavalla vuosittain laskeva palkkioiden taso ei riitä vanhimpien alusten toiminnan lopettamisen varmistamiseen, olisi varmistettava erityisesti vanhimpien kalastusaluslaivastojen toiminnan lopettaminen; kyseisen alusluokan toiminnan lopettamisen varmistamiseksi olisi säilytettävä palkkioiden taso tarpeeksi korkealla, ja toiminnan tilapäisten lopettamistoimenpiteiden osalta, tällaisten toimien laatu huomioon ottaen, kalatalouden ohjauksen rahoitusvälineen (KOR) taloudellisen tuen on säilyttävä luonteeltaan poikkeuksellisena toimenpiteenä; tämän vuoksi olisi kyseiseen toimenpiteeseen myönnettäville maksusitoumuksille asetettava yläraja, sanotun kuitenkaan rajoittamatta turvautumista tapauskohtaisesti asetuksen (ETY) N:o 2080/93 3 artiklassa tarkoitettuihin toimenpiteisiin, ON ANTANUT TÄMÄN ASETUKSEN: 1 artikla Muutetaan asetus (EY) N:o 3699/93 (5) seuraavasti: 1) Lisätään 14 artiklaan kohta seuraavasti: "Tämä tuki ei voi kalenterivuoden ja jäsenvaltion osalta ylittää korkeampaa seuraavista kahdesta kynnysarvosta: 350 000 ecua tai 0,85 prosenttia kunkin jäsenvaltion kyseistä vuotta koskevassa rahoitussuunnitelmassa vahvistetuista maksusitoumuksista." 2) Lisätään liitteessä IV olevan 1.1 kohdan a alakohdan viimeiseen luetelmakohtaan seuraava lause: "ja 30-vuotiaisiin aluksiin asti, jonka jälkeen palkkioiden taso rajoitetaan 30-vuotiaita aluksia koskevalle tasolle." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä toukokuuta 1996. Neuvoston puolesta R. SERRI Puheenjohtaja (1) EYVL N:o L 193, 31.7.1993, s. 1 (2) EYVL N:o C 49, 20.2.1996, s. 9 (3) EYVL N:o C 141, 13.5.1996 (4) Lausunto annettu 27 päivänä maaliskuuta 1996 (sitä ei ole vielä julkaistu virallisessa lehdessä). (5) EYVL N:o L 346, 31.12.1993, s. 1, asetus sellaisena kuin se on viimeksi muutettuna asetuksella (EY) N:o 2719/95 (EYVL N:o L 283, 25.11.1995, s. 3)